# Parc Natural de Somiedo

Amb 39.164 hectàrees, el Parc Natural de Somiedo es troba a l'àrea central de la Serralada Cantàbrica. Correspon geogràficament al municipi de Somiedo que queda completament a l'interior del parc i als municipis de Belmonte i Teberga, a Astúries.
Té les següents figures de protecció:
* Parc natural declarat el 1988
* Lloc d'importància comunitària de Somiedo
* Zona d'especial protecció per les aus de Somiedo
* Declarat Reserva de la Biosfera de Somiedo per la Unesco l'any 2000

## Flora

A l'interior d'aquesta gran reserva natural hi podem distingir tres tipus de vegetació:
Els boscos ocupen gairebé la quarta part de l'extensió del parc. Degut a l'existència dintre la reserva de totes les altituds que es donen a Astúries, tenim mostres de tots els tipus de boscos asturians. Hi ha abundància de faigs, amb zones de gran importància a Saliencia i Valle, roures, freixes, aurons i til·lers. En altres zones hi abunda el grèvol, el teix, el bedoll, l'alzina carrasca, el galer i el castanyer.
El parc també compta amb amples zones de pastura, la superfície de les quals ocupa una cinquena part del total del territori de la reserva. En els prats de muntanya es pot destacar el narcís de trompeta i asturià.
Els matollars són la tercera varietat vegetal del parc, són freqüents l'argelaga negra i el bruc.En altres parts del parc són habituals la bruguerola, brecina i nabius.
Vegetació subalpina En aquesta zona de difícil desenvolupament degut a les inclemències metereològiques hi creixen matolls com el ginebre, la boixerola, els nabius i la genciana.

### Medis aquàtics i hidròfils

    La fisonomia glaciar ha donat lloc a llacs, llacunes i turberes. Dins de les turberes podem trobar la dròsera, la cinta d'aigua i la cua de cavall.

## Fauna

L'escassa densitat de població de la zona i el terreny abrupte ofereix als animals abundants zones de refugi.
L'os bru (Ursus arctos subesp. cantabricus), segons els últims estudis en el parc hi viu el 40%-50% de la població total, el llop, el porc senglar, el cérvol, l'isard, el cabirol, la llebre de piornal, l'almesquera ibèrica, la llúdria, la guineu, la marta, la geneta, el gat salvatge, la fagina i el teixó.
* Cabirol
* Llúdria
* Porc senglar
* Isard
* Guineu
* Fagina
* Teixó
Hi habiten unes cent vint espècies d'aus com: l'àguila reial, el falcó pelegrí que està en perill d'extinció, el gall fer (Tetrao urogallus) i l'aufrany.

## Rutes pel parc

Aquestes són algunes de les rutes que es poden fer pel parc.
* Ruta del Cornon
* Ruta de la braña de Mumian
* Ruta de la braña de Saliencia
* Ruta de Castro
* Ruta La Peral - Villar de Vildas
* Ruta del Valle de Pigueña
* Ruta de los Lagos
* Ruta del Valle del Lago
* Ruta del Puerto - Valle del Lago
* Ruta del Valle del Lago - Braña de Sousas

## Edificacions d'especial interès

Un dels emblemes de Somiedo són les cabanes de teito amb coberta vegetal per aixoplugar persones i ramats que es remunten a l'època medieval, en les dinàmiques de competència per les pastures que van fer parcel·lar tots els prats d'alçada de Somiedo. Actualment, el seu estat de conservació és crític, fins al punt que en alguns pobles ja han desaparegut totes aquestes construccions, i els visitants només poden veure les seves ruïnes.

## Centre d'interpretació

El centre d'interpretació i recepció de visitants del Parc Natural de Somiedo és a Pola de Somiedo. L'edifici té una secció on es mostren els diferents aspectes del parc ja sigui la fauna, la flora, el clima, etc. També hi ha una secció especial per l'estudi i informació sobre la joia de Somiedo: os bru cantàbric.

## Referències

* ↑ «Situació». Arxivat de l'original el 2010-04-04. [Consulta: 1r gener 2011].
* ↑ «SIAPA, Sistema de Información Ambiental del Principado de Asturias». Arxivat de l'original el 2010-06-14. [Consulta: 1r gener 2011].
* ↑ http://tematico.asturias.es/mediambi/siapa/web/educacion/recursos/red/somiedo/centro_somiedo.jpg Arxivat 2010-04-04 a Wayback Machine.

## Bibliografia

* Canga, Bernardo. Paseos de montaña por el Parque Natural de Somiedo. CIUDAD: EDITORIAL. ISBN 978-84-605-1832-7.
* Adreados, Miguel Ángel. Parque natural de Somiedo cordillera cantábrica "Escalas 1:60000 y 1:30000". Oviedo: Adrados Ediciones. ISBN 0-00-212440-8.
* Fernández Ortega, Angel. Lagos de Saliencia y del Valle "Parque natural de Somiedo". Oviedo: Nobel Ediciones. ISBN 978-84-8459-329-4.
* Prada, Javier. Guía del parque natural de Somiedo. Gijón: Ediciones Trea. ISBN 978-84-89427-37-2.
* VV.AA.. Parque Natural de Somiedo. Susaeta Ediciones. ISBN 978-84-305-9139-8.

## Enllaços externs

* Rutes de senderisme a Somiedo
* Pàgina del Parc Natural de Somiedo
* Ruta Villar de Vildas - Braña de la Pornacal - Braña de los Cuartos - Valle de los Cerezales. Imatges i descripció
* Agrupació de turisme rural del parc de Somiedo